Alessandro Manzoni

Alessandro Francesco Tommaso Manzoni (* 7. marec 1785, Miláno, Taliansko – † 22. máj 1873, Miláno) bol taliansky spisovateľ a básnik, hlavný predstaviteľ talianskeho romantizmu.

Do talianskej literatúry ako prvý umiestnil postavy z ľudových vrstiev. Po roku 1827 sa venoval prevažne filozofickým, filologickým, náboženským a literárnym prácam, predovšetkým úvahám o podobe budúceho spisovného jazyka, za ktorý navrhoval hovorové nárečie Florencie.

Vyrastal v šľachtickej rodine. Starý otec z matkinej strany Cesare Beccaria, bol filozof a politik, ktorého najznámejšou prácou je esej O zločinoch a trestoch (Dei deliti e delle pene).

Otec Alessandra bol Giovanni Verri, keď sa matka vydala za Pietra Manzoniho, dal svoje meno Alessandrovi.

V roku 1860 prijal od kráľa Vittoria Emanuele II. menovanie za senátora a nasledujúci rok sa zúčastnil na vyhlásení Talianskeho kráľovstva.

Manzoni zomrel 22, mája 1873 v Miláne na zápal mozgových blán. Jeho pozostatky boli niekoľko dní vystavené a na pohrebe sa s ním rozlúčili aj najvyšší predstavitelia štátu. Je pochovaný na Cimitero Monumentale di Milano.

 Dielo 
 básne: Il trionfo della libertà, L`Adda, I Sermoni 
 lyrické dielo: Inni Sacri (5 hymien)
 patriotická óda: Marzo – venovaná Teodorovi Körnerovi
 politická óda: Il Cinque Maggio – spomienka na Napoleona
 romantické tragédie: Il Conte di Carmagnola, Adelchi
 historický román: Snúbenci

 Iné projekty 

Kategória:Narodenia v 1785
Kategória:Úmrtia v 1873
Kategória:Talianski básnici
Kategória:Talianski spisovatelia
Kategória:Básnici romantizmu
Kategória:Spisovatelia romantizmu
Kategória:Držitelia Radu Pour le Mérite
Kategória:Držitelia Radu Leopolda
Kategória:Senátori Senátu Talianskeho kráľovstva